รถไฟไต้หวันไถลตกราง ตู้โดยสารกระแทกกำแพงอุโมงค์ ดับแล้วเบื้องต้น 4 ศพ เจ็บอื้อ!
รถไฟไต้หวันไถลตกราง ตู้โดยสารกระแทกกำแพงอุโมงค์ ดับแล้วเบื้องต้น 4 ศพ เจ็บอื้อ!
รถไฟไต้หวันไถลตกราง ตู้โดยสารกระแทกกำแพงอุโมงค์ ดับแล้วเบื้องต้น 4 ศพ เจ็บอื้อ!
2 เม.ย. 2564

เกิดเหตุรถไฟตกรางในอุโมงค์ทางตะวันออกของไต้หวันในวันนี้ (2 เม.ย.64) ส่งผลให้มีผู้เสียชีวิตอย่างน้อย 4 รายและบาดเจ็บกว่า 20 ราย ขณะที่ทีมกู้ภัยประสบกับความยากลำบากในการเข้าถึงจุดที่เกิดเหตุซึ่งอยู่ภายในอุโมงค์
สำนักงานดับเพลิงของไต้หวันเปิดเผยว่า รถไฟขบวนดังกล่าวพร้อมผู้โดยสารราว 350 คนซึ่งมีจุดหมายปลายทางที่เมืองไถ้ตุงนั้น ได้ประสบอุบัติเหตุตกรางในอุโมงค์ซึ่งอยู่ทางตอนเหนือของเมืองหัวเหลียน ซึ่งส่งผลให้ตู้รถไฟบางส่วนกระแทกกับกำแพงของอุโมงค์
ทั้งนี้ คาดว่าเหตุการณ์ดังกล่าวส่งผลให้มีผู้เสียชีวิตอย่างน้อย 4 ราย ส่วนผู้ได้รับบาดเจ็บสาหัส 3 รายได้ถูกนำตัวส่งโรงพยาบาลแล้ว ขณะที่ผู้บาดเจ็บเล็กน้อยจำนวน 20 รายกำลังรอการส่งตัวไปยังโรงพยาบาล
ด้านประธานาธิบดีไช่ อิงเหวินได้สั่งการให้หน่วยงานที่เกี่ยวข้อง ซึ่งรวมถึงกระทรวงการขนส่ง ดำเนินความพยายามอย่างเต็มที่เพื่อช่วยเหลือผู้ประสบภัย